Káresemény megtörténte után be kell azt jelenteni a biztosítónál, amit megtehetsz online is, de a megfelelő formanyomtatványt személyesen is beadhatod, emellett abban az esetben, ha bűncselekmény történik, azt a rendőrségen is be kell jelentened, és erről rendőrségi jegyzőkönyvnek is készülnie kell. Ezek után a biztosító időpontot egyeztet Veled a károk felméréséről, majd megállapítják a kártérítési összeget, és ha elfogadod, akkor átutalják a megadott folyószámládra, ha viszont nem, akkor fellebbezést kell benyújtanod. Jó, ha tudod, hogy többféle bejelentés létezik. Ilyen például a felelősségi kár bejelentése, ami a legtöbbször autóbaleseteknél fordul elő, és az erre vonatkozó bejelentőlapot a felelősségét elismerő károkozó tölti ki. Ugyanez létezik lakásbiztosításnál is, valamint az ingóságokra is vonatkozik külön kárbejelentő lap, ahogy a nemesfémből készült értéktárgyakra is, és még sorolhatnánk; a biztosítótól függ, hogy pontosan mire vonatkoztat külön nyilatkozatot.